Ehdotus NEUVOSTON ASETUS tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta /* COM/2013/0186 final - 2013/0098 (NLE) */





PERUSTELUT 1. Ehdotuksen tausta Tämän luonnoksen neuvoston asetukseksi tarkoituksena on myöntää yksipuolisesti tullittomuus litteille näytöille, jotka pystyvät esittämään hyväksyttävällä toiminnallisuustasolla signaaleja automaattisista tietojenkäsittelylaitteista. Tällä ilmaisulla tarkoitetaan litteitä näyttöjä, jotka – vaikkei niitä yksinomaan tai pääasiallisesti käytettäisikään automaattisissa tietojenkäsittelyjärjestelmissä – pystyvät esittämään signaaleja automaattisista tietojenkäsittelykoneista käyttäjän kannalta riittävällä suoritustasolla. Harmonoidun järjestelmän (HS) alanimikkeeseen 8528 51 kuuluvat monitorit ”jollaisia käytetään yksinomaan tai pääasiallisesti nimikkeen 8471 automaattisissa tietojenkäsittelyjärjestelmissä”. Näiden monitorien sopimustulli on ”vapaa”. Monitorit ”muut kuin jollaisia käytetään yksinomaan tai pääasiallisesti nimikkeen 8471 automaattisissa tietojenkäsittelyjärjestelmissä” luokitellaan HS-alanimikkeeseen 8528 59. Tällaisten muiden monitorien sopimustulli on 14 prosenttia. Tuomiossaan asiassa C-376/07 (Kamino) Euroopan unionin tuomioistuin totesi, että monitorien luokittelun olisi tapahduttava ottamalla huomioon monitorien ominaispiirteet ja objektiiviset ominaisuudet, kun arvioidaan, missä määrin ne voivat suorittaa useita toimintoja ja minkä suoritustason ne saavuttavat näissä toiminnoissa. Digitaalisten teknologioiden lähentyminen on kuitenkin johtanut siihen, että on erittäin vaikeaa määrittää pelkkien teknisten ja objektiivisten ominaisuuksien perusteella, onko tietty monitori sellainen, jollaisia käytetään yksinomaan tai pääasiallisesti nimikkeen 8471 automaattisissa tietojenkäsittelyjärjestelmissä. Erityisesti on osoittautunut teknisesti mahdottomaksi varmistaa asianmukainen ja yhdenmukainen luokittelu sellaisille litteille näytöille, jotka pystyvät esittämään hyväksyttävällä toiminnallisuustasolla signaaleja sekä automaattisista tietojenkäsittelyjärjestelmistä että muista lähteistä (esimerkiksi DVD-soittimista, videokameroista ja satelliittivastaanottimista). Tällä hetkellä merkittävä osa EU:hun tuotavista monitoreista on litteitä näyttöjä, jotka pystyvät esittämään hyväksyttävällä toiminnallisuustasolla signaaleja sekä automaattisista tietojenkäsittelyjärjestelmistä että muista lähteistä. Tämä koskee varsinkin ammattikäyttöön tarkoitettuja monitoreja, joita käytetään erikoisaloilla (kuten diagnostiikassa tai tutkimustoiminnassa). Jotta voidaan varmistaa tuotannon järkevä kehitys ja kulutuksen kasvu EU:n alueella sekä edistää jäsenvaltioiden ja EU:n ulkopuolisten maiden välistä kauppaa, on sekä EU:n kuluttajien että teollisuuden edun mukaista myöntää tullittomuus edellä mainituille monitoreille. Tähän asiakirjaan liitetyn ehdotuksen katsotaan muodostavan tasapainoisen lähestymistavan, jossa otetaan huomioon oikeudellinen kehys ja EU:n kuluttajien ja teollisuuden etu. Ehdotus on unionin ulkoista kauppaa koskevan politiikan ja teollisuuspolitiikan mukainen. Edellä esitetyn perusteella ehdotetaan, että muutetaan neuvoston asetusta (ETY) N:o 2658/87. 2. KUULEMISET JA VAIKUTUSTEN ARVIOINTI Tullikoodeksikomitean tariffi- ja tilastonimikkeistöjaostoa kuultiin 27. syyskuuta 2012. Unionin teollisuutta kuultiin 13. marraskuuta 2012. 3. EHDOTUKSEN OIKEUDELLINEN SISÄLTÖ Tämän ehdotuksen oikeusperusta on Euroopan unionin toiminnasta tehdyn sopimuksen 31 ja 32 artikla. Toissijaisuusperiaatetta ei sovelleta, koska asia, jota ehdotus koskee, kuuluu unionin yksinomaiseen toimivaltaan. Ehdotus on suhteellisuusperiaatteen mukainen, koska sillä edistetään Euroopan unionin toiminnasta tehdyn sopimuksen mukaisesti jäsenvaltioiden ja EU:n ulkopuolisten maiden välistä kauppaa ja tasapainotetaan talouden toimijoiden (unionin valmistajat ja maahantuojat) kaupalliset edut muuttamatta EU:n WTO-luetteloa. Euroopan unionin toiminnasta tehdyn sopimuksen 31 artiklan nojalla neuvosto vahvistaa autonomisen tullin määrän määräenemmistöllä komission ehdotuksesta. 4. TALOUSARVIOVAIKUTUKSET Perinteisiin omiin varoihin kohdistuva tulonmenetys on noin 20,5 miljoonaa euroa vuodessa (vuoden 2011 tuontitilastojen perusteella). 2013/0098 (NLE) Ehdotus NEUVOSTON ASETUS tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 31 artiklan, ottaa huomioon Euroopan komission ehdotuksen, sekä katsoo seuraavaa: (1) HS-alanimikkeeseen 8528 51 kuuluvat monitorit, muut kuin katodisädeputkimonitorit, jollaisia käytetään yksinomaan tai pääasiallisesti nimikkeen 8471 automaattisissa tietojenkäsittelyjärjestelmissä. Muut monitorit kuin jollaisia käytetään yksinomaan tai pääasiallisesti nimikkeen 8471 automaattisissa tietojenkäsittelyjärjestelmissä luokitellaan HS-alanimikkeeseen 8528 59. (2) Euroopan unionin tuomioistuimen vakiintuneen oikeuskäytännön[1] mukaisesti monitorien luokittelun joko HS-alanimikkeeseen 8528 51 tai 8528 59 on perustuttava kunkin yksittäisen monitorin objektiivisten ominaisuuksien ja piirteiden kokonaisarviointiin. (3) Digitaalisten teknologioiden lähentymisen vuoksi on osoittautunut erittäin vaikeaksi päätellä pelkästään teknisten ominaisuuksien perusteella, onko tietty monitori sellainen, jollaisia käytetään yksinomaan tai pääasiallisesti nimikkeen 8471 automaattisissa tietojenkäsittelyjärjestelmissä. Erityisesti on osoittautunut teknisesti mahdottomaksi varmistaa asianmukainen ja yhdenmukainen luokittelu litteille näytöille, jotka pystyvät esittämään hyväksyttävällä toiminnallisuustasolla signaaleja sekä automaattisista tietojenkäsittelyjärjestelmistä että muista lähteistä. (4) Jotta voidaan varmistaa tuotannon järkevä kehitys ja kulutuksen lisääntyminen unionin alueella sekä edistää jäsenvaltioiden ja kolmansien maiden välistä kauppaa, on sekä unionin kuluttajien että teollisuuden edun mukaista myöntää tullittomuus edellä mainituille monitoreille. (5) Sen vuoksi asetuksen (EY) N:o 2658/87 liitettä I olisi muutettava, ON HYVÄKSYNYT TÄMÄN ASETUKSEN: 1 artikla 1. Muutetaan asetuksen (ETY) N:o 2658/87 liite I tämän asetuksen liitteen mukaisesti. 2. Tässä asetuksessa säädettyjä muutoksia yhdistetyn nimikkeistön (CN) alanimikkeisiin sovelletaan Taric-alanimikkeinä, kunnes ne sisällytetään yhdistettyyn nimikkeistöön asetuksen (ETY) N:o 2658/87 12 artiklan mukaisesti. 2 artikla Tämä asetus tulee voimaan 1 päivänä kesäkuuta 2013. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE Korvataan asetuksen (ETY) N:o 2658/87 toisen osan XVI jakson 85 ryhmässä CN-koodeja 8528 59, 8528 59 10, 8528 59 40 ja 8528 59 80 koskevat rivit seuraavasti: ”8528 59 || – – muut: || || || – – – litteät näytöt, jotka pystyvät esittämään hyväksyttävällä toiminnallisuustasolla signaaleja automaattisista tietojenkäsittelykoneista: || || 8528 59 20(1) || – – – – yksivärinäytöt || 14(5) || p/st || – – – – värinäytöt: || || 8528 59 31(2) || – – – – – joiden kuvaruudussa käytetään nestekidenäyttötekniikkaa || 14(5) || p/st 8528 59 39(3) || – – – – – muut || 14(5) || p/st 8528 59 70(4) || – – – muut || 14 || p/st. (1) Taric-koodi 8528 59 10 20 (2) Taric-koodi 8528 59 40 91 (3) Taric-koodi 8528 59 80 91 (4) Taric-koodit 8528 59 10 90 8528 59 40 99 ja 8528 59 80 99 (5) Autonominen tulli: vapaa”. SÄÄDÖKSEEN LIITTYVÄ RAHOITUSSELVITYS 1. PERUSTIEDOT EHDOTUKSESTA/ALOITTEESTA 1.1. Ehdotuksen/aloitteen nimi Neuvoston asetus tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 1.2. Ehdotuksen/aloitteen luonne Myönnetään yksipuolinen vapautus tulleista tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 liitteen I nimikkeen 8528 tietyille teollisuustuotteille. 1.3. Tavoite Myönnetään yksipuolisesti tullittomuus litteille näytöille, jotka pystyvät esittämään hyväksyttävällä toiminnallisuustasolla signaaleja automaattisista tietojenkäsittelykoneista. Tällä ilmaisulla tarkoitetaan litteitä näyttöjä, jotka – vaikkei niitä yksinomaan tai pääasiallisesti käytetäkään automaattisissa tietojenkäsittelyjärjestelmissä – pystyvät esittämään käyttäjän kannalta riittävällä suoritustasolla signaaleja automaattisista tietojenkäsittelykoneista. 1.4. Ehdotuksen/aloitteen perustelut Digitaalisten teknologioiden lähentyminen on johtanut siihen, että on erittäin vaikeaa määrittää pelkkien teknisten ja objektiivisten ominaisuuksien perusteella, onko tietty monitori sellainen, jollaisia käytetään yksinomaan tai pääasiallisesti nimikkeen 8471 automaattisissa tietojenkäsittelyjärjestelmissä. Erityisesti on osoittautunut teknisesti mahdottomaksi varmistaa asianmukainen ja yhdenmukainen luokittelu litteille näytöille, jotka pystyvät esittämään hyväksyttävällä toiminnallisuustasolla signaaleja sekä automaattisista tietojenkäsittelyjärjestelmistä että muista lähteistä (esimerkiksi DVD-soittimista, videokameroista ja satelliittivastaanottimista). Tällä hetkellä merkittävä osa EU:hun tuotavista monitoreista on litteitä näyttöjä, pystyvät esittämään hyväksyttävällä toiminnallisuustasolla signaaleja sekä automaattisista tietojenkäsittelyjärjestelmistä että muista lähteistä. Tämä koskee varsinkin erityiseen ammattikäyttöön tarkoitettuja monitoreja, joita käytetään erikoisaloilla (kuten diagnostiikassa tai tutkimustoiminnassa). Jotta voidaan varmistaa tuotannon järkevä kehitys ja kulutuksen lisääntyminen EU:n alueella sekä edistää jäsenvaltioiden ja EU:n ulkopuolisten maiden välistä kauppaa, on sekä EU:n kuluttajien että teollisuuden edun mukaista myöntää tullittomuus edellä mainituille monitoreille. 1.5. Kesto ja rahoitusvaikutukset Kesto: ehdotusta ei ole rajattu ajallisesti. Rahoitusvaikutukset: perinteisiin omiin varoihin kohdistuva tulonmenetys on noin 20,5 miljoonaa euroa vuodessa (vuoden 2011 tuontitilastojen perusteella). 1.6. Suunniteltu hallinnointitapa Yhteisön tullikoodeksin seuranta-, valvonta- ja hallinnointijärjestelmän soveltaminen. 2. EHDOTUKSEN ARVIOIDUT RAHOITUSVAIKUTUKSET Arvioidut vaikutukset tuloihin – ¨ Ehdotuksella/aloitteella ei ole vaikutuksia tuloihin. – x Ehdotuksella/aloitteella on vaikutuksia tuloihin seuraavasti: – x vaikutukset omiin varoihin – ¨ vaikutukset sekalaisiin tuloihin milj. euroa (kolmen desimaalin tarkkuudella) Tulopuolen budjettikohta || Käytettävissä olevat määrärahat kuluvana varainhoitovuonna || Ehdotuksen/aloitteen vaikutus[2] Vuosi N || Vuosi N+1 120 artikla || / || 8 kk × 20,5 milj. euroa 12 kk || 20,5 milj. euroa Ehdotusta ei ole rajattu ajallisesti. Selvitys tuloihin kohdistuvan vaikutuksen laskentamenetelmästä. Perinteisiin omiin varoihin kohdistuvaa tulonmenetystä koskeva laskelma on tehty Taric-koodien 8528 59 10 90, 8528 59 40 90 ja 8528 89 80 90 tuotteiden vuonna 2011 EU:hun tapahtuneen tuonnin arvon perusteella. Luvut on saatu Eurostatilta. Ensiksi Taric-koodien 8528 59 10 90, 8528 59 40 90 ja 8528 89 80 90 monitorien kokonaistuonnin arvo viitevuonna 2011 on kerrottu arvotullin prosenttimäärällä (14 %). Seuraavaksi on vähennetty kantokulut (25 %), minkä tuloksena on saatu EU:n perinteisiin omiin varoihin kuuluvien kokonaistulojen määrä vuonna 2011. Laskelman tulos on seuraava: – Taric-koodi 8528 59 10 90: (10 891 640 euroa × 14 %) × 75 % = 1 143 622,20 euroa – Taric-koodi 8528 59 40 90: (233 167 690 euroa × 14 %) × 75 % = 24 482 607,45 euroa – Taric-koodi 8528 89 80 90: ei kauppaa vuonna 2011 Kun tämä ehdotusluonnos hyväksytään, tullittomuutta ei suinkaan sovelleta kaikkiin kyseisten Taric-koodien tuotteisiin. Toimenpidettä sovelletaan vain tiettyihin monitoreihin (”litteät näytöt, jota pystyvät esittämään hyväksyttävällä toiminnallisuustasolla signaaleja automaattisista tietojenkäsittelykoneista”). Ottaen huomioon aiotun toimenpiteen soveltamisala ja EU:n markkinoilla tarjolla olevien tuotteiden luonne, voidaan arvioida, että vähintään 80 prosenttia tuotteista, joita tällä hetkellä tuodaan edellä mainittuihin Taric-koodeihin kuuluviksi ilmoitettuina, kuuluvat tämän määritelmän piiriin. Arvioitu perinteisiin omiin varoihin vuosittain kohdistuva kokonaistulonmenetys olisi sen vuoksi laskettava seuraavasti: (1 143 622, 20 euroa + 24 482 607,45 euroa) × 80 % = 20 500 983,72 euroa Sen vuoden osalta, jona ehdotus tulee voimaan, rahoitusvaikutus on laskettava suhteellisesti. Perinteisiin omiin varoihin kohdistuva tulonmenetys on katettava bruttokansantuloon (BKTL) perustuvilla jäsenvaltioiden maksuosuuksilla. [1] Asia C-376/07, Kamino, tuomio 19.2.2009, Kok., s. I-1167. [2] Perinteisistä omista varoista (tulli- ja sokerimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.